b'\n_START_ARTICLE_\nAlbert Heijn\n_START_PARAGRAPH_\nAlbert Heijn on Oostzaanissa vuonna 1887 perustettu alankomaalainen supermarketketju. Se on nimetty Albert Heijn, Sr.:n mukaan._NEWLINE_Albert Heijn on alankomaalaisen supermarketoperaattorin Aholdin omistamista organisaatioista vanhin. Ketjun myym\xc3\xa4l\xc3\xa4t ovat t\xc3\xa4yden palvelun marketteja (toisin kuin alennusmyym\xc3\xa4l\xc3\xa4t), jotka tunnetusti keskittyv\xc3\xa4t laadukkaisiin myym\xc3\xa4l\xc3\xb6ihin ja tuotteisiin. T\xc3\xa4m\xc3\xa4n kaltainen keskittyminen korkealaatuisiin tuotteisiin on osaltaan syyn\xc3\xa4 siihen, ett\xc3\xa4 Albert Heijni\xc3\xa4 pidet\xc3\xa4\xc3\xa4n yhten\xc3\xa4 Alankomaiden, Belgian ja Cura\xc3\xa7aon kalleimpina myym\xc3\xa4l\xc3\xb6in\xc3\xa4. Vuoden 2003 lopulta aina vuoteen 2006 asti kest\xc3\xa4neen hintasodan j\xc3\xa4lkeen hinnat ovat kuitenkin laskeneet.  Hintasodan oli aloittanut Albert Heijn itse, ja siin\xc3\xa4 olivat osallisina l\xc3\xa4hes kaikki alankomaalaiset supermarketketjut._NEWLINE_Albert Heijn k\xc3\xa4ytt\xc3\xa4\xc3\xa4 t\xc3\xa4ll\xc3\xa4 hetkell\xc3\xa4 kolmea erillist\xc3\xa4 hintatasoa: "A-br\xc3\xa4ndi", myym\xc3\xa4l\xc3\xa4br\xc3\xa4ndi ja halpamerkki AH Basic. Myym\xc3\xa4l\xc3\xa4br\xc3\xa4ndill\xc3\xa4 myyd\xc3\xa4\xc3\xa4n l\xc3\xa4hes samanlaatuisia mutta halvempia tuotteita kuin A-br\xc3\xa4ndill\xc3\xa4. Hinnoista voi saada lis\xc3\xa4alennusta "Bonuskaart"-nimisell\xc3\xa4 alennuskortilla._NEWLINE_Albert Heijnin markkinaosuus on t\xc3\xa4ll\xc3\xa4 hetkell\xc3\xa4 noin 30 prosenttia. Ketjun logossa on tyylitellyt kirjaimet "ah" valkoisella pohjalla.'